CELEX: 32014R1090
Language: bg
Date: 2014-10-16 00:00:00
Title: Регламент за изпълнение (ЕС) № 1090/2014 на Комисията от 16 октомври 2014 година за одобряване на перметрин като съществуващо активно вещество за използване в биоциди за продуктови типове 8 и 18  Текст от значение за ЕИП

17.10.2014   
            
            
               BG
            
            
               Официален вестник на Европейския съюз
            
            
               L 299/10
            
         РЕГЛАМЕНТ ЗА ИЗПЪЛНЕНИЕ (ЕС) № 1090/2014 НА КОМИСИЯТА
   от 16 октомври 2014 година
   за одобряване на перметрин като съществуващо активно вещество за използване в биоциди за продуктови типове 8 и 18
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               Регламент (ЕО) № 1451/2007 на Комисията (2) установява списък с активни вещества, които да бъдат оценени с оглед на евентуалното им включване в приложение I, IА или IБ към Директива 98/8/ЕО на Европейския парламент и на Съвета (3). Този списък включва перметрин.
            
         
               (2)
            
            
               На перметрин е направена оценка в съответствие с член 90, параграф 2 от Регламент (ЕС) № 528/2012 за използване в биоциди за продуктов тип 8, консерванти за дърво, и в продуктов тип 18, инсектициди, акарициди и продукти за борба срещу други артроподи, както са определени в приложение V към Регламент (ЕС) № 528/2012.
            
         
               (3)
            
            
               Ирландия бе определена за оценяващ компетентен орган и на 7 декември 2010 г. представи на Комисията докладите за оценка, придружени от препоръки, в съответствие с член 14, параграфи 4 и 6 от Регламент (ЕО) № 1451/2007.
            
         
               (4)
            
            
               Становището на Европейската агенция по химикалите беше изразено на 8 април 2014 г. от Комитета по биоцидите, като бяха взети предвид заключенията на оценяващия компетентен орган.
            
         
               (5)
            
            
               В съответствие с посочените становища може да се очаква, че биоцидите, използвани за продуктови типове 8 и 18 и съдържащи перметрин, отговарят на изискванията, определени в член 5 от Директива 98/8/ЕО, при спазване на определени спецификации и условия, свързани с употребата му.
            
         
               (6)
            
            
               Поради това е целесъобразно перметрин да бъде одобрен за използване в биоциди за продуктови типове 8 и 18 при спазването на някои спецификации и условия.
            
         
               (7)
            
            
               Тъй като при оценките не са разгледани наноматериали, одобренията не следва да обхващат такива материали съгласно посоченото в член 4, параграф 4 от Регламент (ЕС) № 528/2012.
            
         
               (8)
            
            
               На заинтересованите страни следва да бъде предоставен разумен период преди одобрението на дадено активно вещество, за да могат да предприемат мерките за подготовка, необходими за спазването на определените нови изисквания.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   Перметрин се одобрява като активно вещество за използване в биоциди за продуктови типове 8 и 18 при предвидените в приложението спецификации и условия.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 октомври 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 167, 27.6.2012 г., стр. 1.
   
      (2)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).
   
      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Срок на изтичане на одобрението
               
               
                  Продуктов тип
               
               
                  Специални условия (2)
                  
               
            
                  Перметрин
               
               
                  Наименование по IUPAC:
                  3-феноксибензилов (1RS,3RS;1RS,3SR)-3-(2,2-дихлоровинил)-2,2-диметилциклопропанкарбоксилат
                  ЕО №: 258-067-9
                  CAS №: 52645-53-1
                  Съотношението cis:trans е 25:75.
               
               
                  930 g/kg
               
               
                  1 май 2016 г.
               
               
                  30 април 2026 г.
               
               
                  8
               
               
                  В оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  За биоциди разрешенията зависят от изпълнението на следните условия:
                  
                              1)
                           
                           
                              За промишлените или професионалните ползватели се установяват процедури за безопасна работа и подходящи организационни мерки. В случаите, в които експозицията не може да бъде намалена до приемливо равнище с други средства, продуктите се използват с подходящи лични предпазни средства.
                           
                        
                              2)
                           
                           
                              Вземат се подходящи мерки за намаляване на риска с цел защита на почвата и водите. По-специално е необходимо на етикетите и когато има такива, на информационните листове за безопасност на разрешените продукти да бъде посочено, че промишлената употреба трябва да се извършва в затворено помещение или върху непропусклива твърда основа със защитен насип, както и че прясно обработеният дървен материал трябва да се съхранява след обработката му на закрито или върху непропусклива твърда повърхност, или едновременно при спазване и на двете изисквания, за да се предотвратят преките изпускания в почвата или във водите, а също и че всички изпуснати количества при прилагането на продукта трябва да се събират за повторна употреба или обезвреждане.
                           
                        
                              3)
                           
                           
                              Не се разрешава употребата на продуктите за обработка на дървесина, която ще бъде често изложена на атмосферни влияния, освен ако не бъдат представени данни, които доказват, че продуктът отговаря на изискванията на член 19 и приложение VI към Регламент (ЕС) № 528/2012 — при необходимост чрез прилагане на подходящи мерки за намаляване на риска.
                           
                        
                              4)
                           
                           
                              Не се разрешава употребата на продуктите за третиране на външни конструкции, намиращи се в близост до или над вода, или за третиране на дървесина, която ще бъде използвана за външни конструкции, намиращи се в близост до или над вода, освен ако са представени данни, доказващи, че продуктът няма да създаде неприемливи рискове — при необходимост чрез прилагане на подходящи мерки за намаляване на риска.
                           
                        За третирани артикули се прилага следното условие: В случаите, в които третиран артикул е третиран с перметрин или преднамерено съдържа перметрин, и ако това е необходимо поради възможен контакт с кожата, както и поради освобождаването на перметрин при нормални работни условия, лицето, отговарящо за пускането на съответния третиран артикул на пазара, трябва да осигури наличието в етикета на информация относно риска от сенсибилизация на кожата, а също и на информацията по член 58, параграф 3, втора алинея от Регламент (ЕС) № 528/2012.
               
            
                  18
               
               
                  В оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  За биоциди разрешенията зависят от изпълнението на следните условия:
                  
                              1)
                           
                           
                              За промишлените или професионалните ползватели се установяват процедури за безопасна работа и подходящи организационни мерки. В случаите, в които експозицията не може да бъде намалена до приемливо равнище с други средства, продуктите се използват с подходящи лични предпазни средства.
                           
                        
                              2)
                           
                           
                              Вземат се подходящи мерки за намаляване на риска с цел защита на почвата и водите. На етикетите и когато има такива, на информационните листове за безопасност на разрешените продукти се посочват такива мерки, които се изискват. По-специално продуктите, предназначени за прилагане към текстилни влакна или други материали за контрол на увреждане от насекоми, следва да указват, че прясно обработените влакна и други подходящи материали следва да се съхраняват по такъв начин, че да се предотвратят преките изпускания в почвата или във водите, а също и че всички изпуснати количества при прилагането на продукта трябва да се събират за повторна употреба или обезвреждане.
                           
                        За третирани артикули се прилага следното условие:
                  В случаите, в които третиран артикул е третиран с перметрин или преднамерено съдържа перметрин, и ако това е необходимо поради възможен контакт с кожата, както и поради освобождаването на перметрин при нормални работни условия, лицето, отговарящо за пускането на съответния третиран артикул на пазара, трябва да осигури наличието в етикета на информация относно риска от сенсибилизация на кожата, а също и на информацията по член 58, параграф 3, втора алинея от Регламент (ЕС) № 528/2012.
               
            
         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 8 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.
      
         (2)  Във връзка с прилагането на общите принципи от приложение VI към Регламент (ЕС) № 528/2012 съдържанието и заключенията на докладите за оценка са на разположение на уебсайта на Комисията: http://ec.europa.eu/environment/chemicals/biocides/index_en.htm